Arnold Shvarsenegger uylar qurilishiga 250 ming dollar sarflagan. Foto: Twitter/@Schwarzenegger Amerikalik aktyor, Kaliforniya shtati sobiq gubernatori Arnold Shvarsenegger Los-Anjyelesdagi 25 nafar boshpanasiz veteranga uy qurib berdi. "Bugun rojdestvoni avvalroq nishonladim. Qahramonlarimiz bilan vaqt o‘tkazish va ularni yangi uylari bilan qutlash ajoyib bo‘ldi", - deb yozdi 74 yoshli aktyor Instagram sahifasida. FOX News telekanalining qayd etishicha, Shvarsenegger uylar qurilishiga 250 ming dollar sarflagan. AQSh uy-joy qurilish va shaharsozlik departamentining ma’lumotlariga ko‘ra, mamlakatda 37 ming nafardan ortiq boshpanasiz veteranlar yashaydi.